
RĪGAS DOME

Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS

Rīgā

	03.07.2024.
	Nr. RD-24-3766-lē

	
	(prot. Nr. 124, 43. §)


Par dāvinājuma pieņemšanu no “Swedbank” AS

Pamatojoties uz Pašvaldību likuma 10. panta pirmās daļas ievaddaļas pirmo teikumu, ņemot vērā Pašvaldību likuma 10. panta pirmās daļas 17. punktu, Teritorijas attīstības plānošanas likuma 1. panta 4. punktu, Civillikuma 1912., 1913., 1915. pantu, kā arī ņemot vērā “Swedbank” AS valdes locekles Līgas Šķenderes un sabiedrības ar ierobežotu atbildību “H2E” valdes priekšsēdētājas Ingunas Eleres 03.05.2024. iesniegumu (reģistrēts ar 
Nr. RD-24-4955-sd), Rīgas dome nolemj:

1. Pieņemt no  “Swedbank” AS (reģistrācijas Nr. 40003074764; juridiskā adrese: Balasta dambis 15, Rīga) dāvinājumu – piecus vides objektus – “Gudrība”, “Drosme”, “Mērenība”, “Taisnīgums” un “Atbildība” (turpmāk – Vides objekti), kas tiks uzstādīti piecās Rīgas vietās – Āgenskalnā (zemes vienības kadastra apzīmējums 01000492029), Zaķusalā (zemes vienības kadastra apzīmējums 01000512014), Čiekurkalnā (zemes vienības kadastra apzīmējums 01000870198), Sarkandaugavā (zemes vienības kadastra apzīmējums 01000170043) un Pļavniekos (zemes vienības kadastra apzīmējums 01001210201). Vides objektu kopējā vērtība 242 000 euro (divi simti četrdesmit divi tūkstoši euro).
2. Apstiprināt dāvinājuma līguma projektu.

3. Pilnvarot Rīgas valstspilsētas pašvaldības aģentūras “Rīgas pieminekļu aģentūra” direktoru Rīgas valstspilsētas pašvaldības vārdā parakstīt dāvinājuma līgumu, kā arī turpmāk parakstīt visus šī līguma grozījumus un papildinājumus.

4. Noteikt, ka pēc dāvinājuma pieņemšanas Vides objekti ir Rīgas valstspilsētas pašvaldības aģentūras “Rīgas pieminekļu aģentūra” valdījumā un atrodas Rīgas valstspilsētas pašvaldības aģentūras “Rīgas pieminekļu aģentūra” pamatlīdzekļu uzskaitē, tādējādi tiks nodrošināta Vides objektu uzturēšana un apsaimniekošana, paredzot 2024. gada un turpmāko gadu Rīgas valstspilsētas pašvaldības aģentūras “Rīgas pieminekļu aģentūra” budžetā papildu finansējumu. 

5. Rīgas valstspilsētas pašvaldības aģentūrai “Rīgas pieminekļu aģentūra” pēc 2. punktā minētā līguma noslēgšanas nekavējoties informēt Rīgas valstspilsētas pašvaldības Centrālās administrācijas Komunikācijas pārvaldi par dāvinājuma pieņemšanu.

6. Rīgas valstspilsētas pašvaldības Centrālās administrācijas Komunikācijas pārvaldei piecu darba dienu laikā pēc dāvinājuma pieņemšanas publicēt Rīgas valstspilsētas pašvaldības tīmekļvietnē www.riga.lv dāvinātāja nosaukumu, kā arī dāvinājuma priekšmetu, apjomu un atvēlēšanas mērķi.

7. Rīgas valstspilsētas pašvaldības aģentūra “Rīgas pieminekļu aģentūra” un Rīgas valstspilsētas pašvaldības Centrālās administrācijas Komunikācijas pārvalde ir atbildīgas par lēmuma izpildi.

